Arvestades kinnisasja suurust (3233 m2) ja seda, et sundvõõrandamise tagajärjel jääb osaühingu Ehmo omandisse 85% kinnisasjast, samuti seda, et eraldatav 494 m2 suurune osa paikneb siiluna kinnisasja lõunapoolse piiri ääres, siis ei ole kogu Tartu mnt 88 kinnisasja sundvõõrandamine vajalik. Kinnisasjast 494 m2 suuruse osa eraldamisel kinnisasi ei tükeldu ega kaota väärtust nii, et selle ülejäänud 2739 m2 suurust osa ei saaks enam otstarbekalt kasutada.